ALAQUÀS LLIURA ELS PREMIS DEL XXXIII CERTAMEN DE POEMES A LA MARE DE DÉU DE L'OLIVAR
04/09/2023

# ALAQUÀS LLIURA ELS PREMIS DEL XXXIII CERTAMEN DE POEMES A LA MARE DE DÉU DE L'OLIVAR

*   04/09/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21464

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21464%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20LLIURA%20ELS%20PREMIS%20DEL%20XXXIII%20CERTAMEN%20DE%20POEMES%20A%20LA%20MARE%20DE%20D%C3%89U%20DE%20L%27OLIVAR)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21464/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21464/04092023whatsapp_image_2023-09-04_at_12_34_37_1__Form_4.jpg)](https://www.alaquas.org/ficheros/documentos/2023/2/21464/04092023whatsapp_image_2023-09-04_at_12_34_37_1__Form_10.jpg "<a href='https://www.alaquas.org/ficheros/documentos/2023/2/21464/04092023whatsapp_image_2023-09-04_at_12_34_37_1__Form_10.jpg' target=_blank><i class='fa fa-external-link' aria-hidden='true'></i>.ALAQUÀS LLIURA ELS PREMIS DEL XXXIII CERTAMEN DE POEMES A LA MARE DE DÉU DE L'OLIVAR</a>")

L'acte, convocat per l'Associació Cultural Mare de déu de l'Olivar d'Alaquàs, ha reunit enguany un total de 65 treballs

Alaquàs va celebrar el dissabte 2 de setembre el lliurament dels premis de la XXXIII edició del Certamen de Poemes Mare de Déu de l’Olivar convocat per l’Associació Cultural Mare de Déu de l’Olivar amb l’objectiu de retre homenatge a la patrona d’Alaquàs, fomentar la literatura i la cultura i contribuir a l’enriquiment artístic del municipi. En l’acte es va destacar la gran acollida que ha tingut enguany el certamen, principalment per part del públic infantil, i es va posar en valor la qualitat artística de cadascun dels treballs.

En el certamen s’han presentat un total de 65 treballs i ha comptat com sempre com a col·laboradors amb l’Ajuntament d’Alaquàs, la confraria de la Mare de Déu de l’Olivar, la parròquia de la Mare de déu de l’Olivar i la Unió Musical d’Alaquàs. El jurat ha estat composat per Maria Esteve, membre de la Confraria de la Mare de Déu de l’Olivar, Natxo García, membre del col·lectiu Poetes d’Alaquàs, l’Alcalde d’Alaquàs, Toni Saura, mossén Pedro San Clemente, rector de la parròquia de la Mare de Déu de l’Olivar d’Alaquàs i Juan Bautista Calero Sánchez, membre de l’Associació Cultural Mare de Déu de l’Olivar d’Alaquàs.

Pel que fa a la modalitat A, poemes dedicats a la Mare de Déu de l’Olivar, el primer premi, anomenat des de l’any passat “Premi Jaume Sanz” en record d’aquest membre de l’associació, va ser per a l’obra “El Campanar” de Francisco Martínez Peiró. El segon ha recaigut en Idriss Kaffout Ferrandis per “Un cel obert a dues bandes” i el tercer ha estat per a Mariano Jurado Arcos per “Mare de Déu de l’Olivar”. L’accèssit va ser per a Mª del Olivar Santandreu García per “Ofrena”. Aquests guardons han sigut patrocinats per la Confraria de la Mare de Déu de l’Olivar.

Respecte a la modalitat B, poemes inspirats en el poble d’Alaquàs o en qualsevol lloc de la comarca de l’Horta Sud, el primer premi, que també continuarà anomenant-se “Jaume Sanz”, ha estat per a Adrián Hernández per “El taulell perdut”, el segon per a Francisco Martínez Peiró per “18250” i el tercer per a Mariano Jurados Arcos per “Pedres Vives”. L’accèssit el va guanyar Manuel Argudo Álvarez per “El tic tac de un pueblo”. Aquests premis han comptat amb el patrocini de l’Ajuntament d’Alaquàs.

En la modalitat Infantil-Juvenil, poemes dedicats a la Mare de Déu de l’Olivar i/o al poble d’Alaquàs, enguany s’han presentat un total de 39 treballs. Han tingut premi les obres de Sara Castillo, Sara Martínez Alcaraz, Óscar Tercero Cabeza, Hugo Utrilla Nogales i Hugo Palomares Madrid.